 Osinbajo Crisis: Ìbéèrè mẹrin ti Laolu Akande ń bèèrè lọwọ Festus Adedayo Wọn fi ẹsun kan pé Osinbajo àti àwọn ọmọ ijọ náà pe wọn ń gbadúra pé ki ààrẹ Buhari ku. Laolu Akande lo ń fèsì sí àpilẹkọ kan ti Festus Adedayo kọ apilẹkọ kan to kọ jade nínú ọpọ iwé ìròyìn lórí ayelujára lọjọ ajé to pe akọle rẹ ni The Trials of Brother Osinbajo. Àwọn iròyin tì ẹ leè ní ìfẹ síí: Adedayọ lo sọ pé wọn bú oun gbọ pé Osinbajo, to jẹ Olusọ-aguntan àgbà ninu ijọ RCCG lo ń gbadura pẹlú àwọn ọmọ ijọ rẹ pe, ki ààrẹ Buhari kú lásìkò to gbàyè lọ fun ìtọjú ara rẹ loke okun. Alápilẹkọ náà sọ pé, ọrẹ tímọtímọ ààrẹ Buhari tó wà nínú ìpejọpọ náà lo sàlàye fun ààrẹ, nipa ìpínnu ìgbákeji rẹ, èyí si lo fa gbọnmi-si-omi-oto tó wà láàrin ààrẹ àti igbákeji rẹ. Ìbéèrè mẹrin ti Laolu Akande bèrè lọwọ Festus Adedayo Ẹwẹ, oluranlọwọ pàtàki si igbákeji ààrẹ feto iroyin ni ki Adedayo sàlàyé ẹka ìjọ RCCG naa àti ọjọ ti àdúra náà wáye gẹgẹ bo ṣe fẹsùn kan igbakeji aarẹ. Níbo gan ni nipinlẹ Ogun? gẹgẹ bi o ṣe sọ pé nígbà ti ìgbákeji ààrẹ lọ ilú rẹ ni ọrọ naa ṣẹlẹ, ati pe ki o pésé fọnràn aworan tàbi ohùn ti wọn gbà silẹ bí ẹrí. Awọn wo ni èèyan jànkanjakan ti wọn wà nibẹ ti wọn si le jẹri síí, Ki ni orúkọ wọn? Osinbajo kò gbàdúrà ikú fún Buhari -Laolu Akande Ta ni ọrẹ tímọ-timọ Buhari to wà níbẹ, to dédé sàbẹwò sí ààrin wọn, to si mú ẹri wá fún ààrẹ? Akande ní, o ṣe ni láànú pé àwọn kan n fíra wọn silẹ láti jẹ oun èlò àyálo, ti yóò da omi àláfíà to wà láàrin ààrẹ Buhari ati Igbákeji rẹ Yemi Osinbajo ru. : Agbẹnúsọ fun ìgbákeji ààrẹ Ọjọgbọn Yemi Osinbajo, Laolu Akande ti ni àsìgbọ ọrọ ni o, Osinbajo kò gbàdúra ikú fún ààrẹ Muhammadu Buhari lásìkò to lọ ẹka ìjọ ìràpadà RCCG. 